રોજેરોજના આવા ઝઘડાને કારણે મનોજને લોહીનું ઊંચું દબાણ રહે છે. બન્ને જણાં કહે છે કે હવે તેમની વચ્ચે પહેલાં જેવો પ્રેમ રહ્યો નથી. રંજના જો કોઈના ઘરે ગાડી અથવા એરકંડિશનર આવ્યું છે એવું સાંભળે તો તે પોતાના પતિને મહેણાં મારવાનું શરૃ કરી દે છે. ઘણીવાર તે કહેતી હોય છે કે તેણે કેવા કંજૂસ જોડે લગ્ન કર્યા છે! જોકે દર મહિને તે બ્યૂટિપાર્લર અને સાડી ખરીદવા પાછળ ઘણા પૈસા ખર્ચતી હોય છે. આવી રોજની કચકચના પરિણામે કોઈ પણ સમારંભ કે પાર્ટીમાં તેનો પતિ એકલો જ જાય છે. બન્નેનું કહેવું છે કે તેમની વચ્ચેનો પ્રેમ સમાપ્ત થઈ ગયો છે.કિરણનો પતિ એક સામાન્ય હોદ્દા ઉપર છે. પણ આખી કોલોની માટે તેઓ એક આદર્શ પતિ-પત્ની છે.